ΓΡΑΠΤΗ ΕΡΩΤΗΣΗ E-3021/02

υποβολή: Margrietus van den Berg (PSE) προς την Επιτροπή

(23 Οκτωβρίου 2002)

Θέμα: Βοήθεια της ΕΕ στο Αφγανιστάν

Η Οργάνωση CARE International αναφέρει στην έκθεσή της σχετικά με την πολιτική που εφαρμόζει στο Αφγανιστάν -Policy Brief on Afghanistan— της 1ης Οκτωβρίου 2002 πέντε κύρια πορίσματα, και πιο συγκεκριμένα:

1. Σε τέσσερις πρόσφατες καταστάσεις, παρεπόμενες διαμαχών, οι δωρητές κατέβαλαν κατά μέσον όρο, ετησίως 250 $ (257 ευρώ) ανά άτομο, για βοήθεια. Για το Αφγανιστάνποσχέθηκαν ότι θα καταβάλλουν 75 $ (77 ευρώ) για το 2002, και για τα επόμενα πέντε έτη 42 $ (43 ευρώ) ανά άτομο.

2. Οι δωρητές βραδύνουν όταν πρόκειται για τη διάθεση κονδυλίωνπέρ της ανοικοδόμησης. Το μεγαλύτερο μέρος των κονδυλίων χρησιμοποιείται για επείγουσα βοήθεια και όχι για την ανοικοδόμηση.

3. Η καταβολή σημαντικών μέσων μπορεί, σε καταστάσεις παρεπόμενες των διαμαχών, να οδηγήσει σε ανάπτυξη και οικονομική ανασυγκρότηση, όταν η βοήθεια αυξάνεται σταδιακά.

4. Οι αρχές του Αφγανιστάν ασκούν ελάχιστο στρατηγικό έλεγχο όσον αφορά τις δαπάνες των ταμείων παροχής βοήθειας για την ανοικοδόμηση.

5. Ο εθνικός στρατός δεν θα εκπαιδευθεί κατά τα επόμενα δύο έτη. Εν τω μεταξύ, τα κονδύλια που προβλέπονται για τις ειρηνευτικές δυνάμεις — εκτιμάται ότι τα διατιθέμενα διεθνή κονδύλια ανέρχονται σε 4 % από 7ης Οκτωβρίου 2001 — είναι ανεπαρκή.

Ποια είναι η άποψη της Επιτροπής σχετικά με τα πέντε προαναφερθέντα πορίσματα·

Ποια ειδική δράση μπορεί να αναλάβει η Επιτροπή·

Απάντηση του κ. Patten εξ ονόματος της Επιτροπής

(11 Δεκεμβρίου 2002)

1. Είναι ιδιαίτερα δύσκολο να συγκριθούν μεταπολεμικές καταστάσεις λόγω της επίδρασης διαφόρων παραγόντων και ειδικών τοπικών περιστάσεων. Επομένως, η ανάγκη για βοήθεια ανασυγκρότησης μπορεί να διαφέρει από περίπτωση σε περίπτωση. Κατά πόσο οι διατιθέμενες πιστώσεις είναι κατάλληλες, δεν διαφαίνεται κατ'ανάγκη μόνο από το διατιθέμενο κατά άτομο ποσό. Στην περίπτωση του Αφγανιστάν πρέπει να ληφθείπόψη ότι ο πληθυσμός της χώρας είναι μεγάλος με σχετικά περιορισμένη ικανότητα απορρόφησης, γεγονός που συνιστά αποφασιστικό παράγοντα για σημαντικές και βιώσιμες επενδύσεις με σκοπό την ανασυγκρότηση. Η Επιτροπή θεωρεί ότι το Αφγανιστάν έλαβε σημαντικήποστήριξη από τη Διεθνή Κοινότητα.

2. Πάνω από 20 χρόνια πολέμων και μια παρατεταμένη ξηρασία, η οποία εξακολουθεί να πλήττει ορισμένες περιοχές της χώρας, προκάλεσαν σημαντική ανθρωπιστική κρίση η οποία συνεχίζεται. Οι κάτοικοι του Αφγανιστάν χρειάζονται επομένως ακόμη έκτακτη βοήθεια. Σχετικά με αυτό, η Υπηρεσία Ανθρωπιστικής Βοήθειας (ECHO) παρέσχε 73 εκατ. ευρώ για ανθρωπιστική βοήθεια και άλλα 15 εκατ. ευρώ διατέθηκαν προςποστήριξη του Παγκόσμιου Επισιτιστικού Προγράμματος των Ηνωμένων Εθνών. Ωστόσο, η Επιτροπή δίνει σαφή προτεραιότητα στην ανασυγκρότηση. Από σύνολο 277 εκατ. ευρώ που θα χορηγηθούν από την Επιτροπή το 2002, περίπου τα δύο τρίτα θα διατεθούν για τηνλική και θεσμική ανασυγκρότηση. Τα περισσότερα έργα έχουν ήδη αρχίσει. Ένας πίνακας στον οποίο αναφέρεται η κοινοτική βοήθεια στο Αφγανιστάν το 2002 απεστάλη ήδη άμεσα στο Αξιότιμο Μέλος και στη Γραμματεία του Κοινοβουλίου.

3. Η χρηματοδοτική στήριξη είναι ένα σημαντικό στοιχείο για την προώθηση της οικονομικής ανάκαμψης, ωστόσοπάρχουν και άλλες μορφές βοήθειας εξίσου σημαντικές, όπως η ενίσχυση της θεσμικής ικανότητας ή ακόμα η πολιτική και νομική σταθερότητα. Το πρόγραμμα ανασυγκρότησης της Επιτροπής αποτελείται επομένως από διάφορα μέσα που συμβάλλουν συμπληρωματικά στους εν λόγω τομείς της βοήθειας, προκειμένου να ενθαρρυνθεί μια αυτόνομη διαδικασία ανάκαμψης και ανάπτυξης.

4. Είναι προφανές ότι οι αρχές του Αφγανιστάν ασκούν μέχρι σήμερα περιορισμένο έλεγχο όσον αφορά τους πόρους στήριξης για την ανασυγκρότηση. Αυτό οφείλεται ιδίως στο γεγονός ότι τα αρμόδια όργανα συστάθηκαν μόλις πριν από μερικούς μήνες και δεν είναι ακόμη πλήρως λειτουργικά. Η Επιτροπή στηρίζει, ωστόσο, τις προσπάθειες των νέων κυβερνητικών αρχών που αποσκοπούν στη βελτίωση των ελέγχων τους όσον αφορά τους πόρους στήριξης. Για το λόγο αυτό, η Επιτροπή κοινοποιεί όλες τις πληροφορίες που έχει στη διάθεσή της όσον αφορά τα χρηματοδοτούμενα από την ΕΚ έργα στις αρμόδιες αφγανικές αρχές και εμπλέκει τις εν λόγω αρχές ολοένα και περισσότερο στη διαδικασία λήψης αποφάσεων. Επιπλέον, η Επιτροπή παρέχει βοήθεια για τη δημιουργία των απαιτούμενων ικανοτήτων για τη διαχείριση βοήθειας.

5. Η Επιτροπή δεν έχει εντολή ναποστηρίξει τον εθνικό στρατό. Οι διεθνείς δυνάμεις διατήρησης της ειρήνης, των οποίων η εντολή είναι περιορισμένη (στην Καμπούλ και στα περίχωρά της) θεωρούνται ως προσωρινή λύση για τη βελτίωση της ασφάλειας στη χώρα. Ο ειδικός αντιπρόσωπος της Γενικής Γραμματείας των Ηνωμένων Εθνών για το Αφγανιστάν, κ. L. Brahimi, επιβεβαίωσε στην τελευταία έκθεσή του σχετικά με την κατάσταση της ασφάλειας ότι η Γαλλία και οι Ηνωμένες Πολιτείες άρχισαν να παρέχουν στρατιωτική κατάρτιση. Ωστόσο, η πρόοδος που σημειώθηκε μέχρι σήμερα για την συγκρότηση ενός εθνικού στρατού είναι μικρή, γεγονός που συνδέεται ουσιαστικά με την εσωτερική πολιτική.